**Iskolai Társasjáték Klub**

Szeretnél együtt lenni a többiekkel? Unod már a mobiltelefonodat? Belefáradtál a tanulásba? Szeretnéd hasznosan eltölteni a szabadidődet? Ha igen, **vár az iskolai Társasjáték Klub** a könyvtárban! A klubban sokféle izgalmas társasjátékot találsz, de hozhatod otthonról a saját játékaidat is! A szülőknek köszönhetően a játékaink folyamatosan bővülnek! A játékok használatát és a nyugodt környezet a könyvtárosok segítik.

**Minden pénteken 1430-1800-ig a könyvtárban!**

**Legnépszerűbb játékaink:**

* Régi kedvencek: Monopoly, Ki nevet a végén?...
* Logikai játékok: sakk, go, mah-jong…
* Kártyajátékok: römi, bridzs…
* Műveltségi játékok: betűtorony, honfoglaló…
* Ügyességi játékok: biliárd, darts…
* Táblás játékok
* Szerepjátékok

**Illemszabályok:**

1. A játékot mindig **a szabályok ismertetésével** kezdjük! A játék során a leírtaktól csak közös megegyezéssel térjünk el!
2. Játék közben a játékra figyelj! *Ne rabold azzal a többiek idejét*, hogy mással foglalkozol (például folyamatosan a telefonodat nézegeted)!
3. ***Ne szólj bele a másik lépésébe!*** Ne segítsd tanácsokkal azokat, akiket kedvelsz, ne fogj össze azok ellen, akiket nem!
4. Ne hagyd abba az adott partit! Ne rontsd el a többiek játékát azzal, hogy idő előtt távozol, még akkor sem, ha vesztésre állsz!
5. *A társasjáték mellett ne egyél és ne igyál!* A zsírpaca, a kidöntött üdítős pohár tönkreteheti az értékes játékokat.

